RENDSZEREZÉS 2

**A következő állat, amit meglátogatunk a mocsári teknős. Ha a kora tavaszi és a késő őszi időszakban érkezel, az Ausztrálház és a Fácánház közötti területen találod meg.**

(Ha télen látogatsz el az állatkertbe, akkor a Xantus János-házban találsz édesvízi teknősöket.)

A mocsári teknősök hüllők. A hüllő elnevezés változó testhőmérsékletükre utal. Ez azt jelenti, hogy ha hideg az idő, a hüllők teste lehűl, ha meleg van, akkor felmelegszik. Ez a békáknál is így van. Mégis, akkor mi lehet a különbség? Figyeld meg a teknősöket, és oldd meg az alábbi feladatot, hogy megtudd a választ!

*Melyik állítás igaz a hüllőkre? Ha igaz, írj mellé i betűt, ha hamis, akkor pedig egy h betűt!*

􀂈 Fejlődésük első szakaszában kopoltyúval, kifejlett állapotban pedig tüdővel lélegeznek.

􀂈 Petéket raknak.

􀂈 Hidegben lassabban mozognak, a tűző nap elől elbújnak.

􀂈 Tüdővel lélegeznek egész életünkben.

􀂈 Tojásokkal szaporodnak.

􀂈 Bőrük vékony és sima, aminek állandóan nedvesnek kell lennie,

 hogy megkönnyítse a bőrlégzést.

􀂈 Minden fajuk védett Magyarországon.

􀂈 Bőrük szarupikkelyekkel és pajzsokkal fedett.

*Karikázd be az alábbi képek közül azokat, amelyek hüllőket ábrázolnak! Ha van időd, keresd is meg ezeket az állatkertben!*

  

  

